Θεοχάρης Ρέντης (βουλευτής)

Ο Θεοχάρης Ρέντης (1925 - 28 Σεπτεμβρίου 1996), του Κωνσταντίνου, ήταν Έλληνας πολιτικός. Διατέλεσε μέλος διαφόρων κυβερνήσεων.

Βιογραφία 
Γεννήθηκε στο Μελίσσι Κορινθίας το 1925 και ήταν γιος του Κωνσταντίνου Ρέντη. Σπούδασε πολιτικός μηχανικός και εργάστηκε κατά περιόδους σε μεγάλες εταιρείες μελετών και κατασκευών. Εξελέγη βουλευτής Κορινθίας με την Ένωση Κέντρου τις περιόδους  1961-1963, 1963-1964, 1964-1967 και με τη Νέα Δημοκρατία την περίοδο 1974-1981. Διετέλεσε υφυπουργός Προεδρίας (1965), υφυπουργός Εξωτερικών (1966), υφυπουργός Δημοσίων Έργων (1977) και υφυπουργός Εξωτερικών (1980).
Πέθανε το 1996 σε ηλικία 71 ετών. Κηδεύτηκε στις 30 Σεπτεμβρίου 1996 από τον ιερό ναό Αγίου Γεωργίου Ριζαρείου και η ταφή του έγινε στο Μελίσσι Κορινθίας. Ήταν παντρεμένος με την Τούλα Ρέντη και είχαν τρία παιδιά.

Παραπομπές 

Βουλευτές Κορινθίας
Βουλευτές εκλεγμένοι με την Ένωση Κέντρου
Βουλευτές εκλεγμένοι με τη Νέα Δημοκρατία
Έλληνες υφυπουργοί Προεδρίας
Έλληνες υφυπουργοί Εξωτερικών
Έλληνες υφυπουργοί Δημοσίων Έργων
Θεοχαρης